**המשך סיכום עבודת הועד המקומי**

**מושב בארותיים**

**אנשי בארותיים יקרים,**

**בסוף שנת 2020, הוצאתי סרטון שני מסכם במקום סיכום כתוב, ומקוה שרובכם צפיתם בו.**

**היום, בבואי לסכם את שנת 2021 בפעילות הועד המקומי ,משלימה כאן גם את סיכום שנת 2020**

**קריאה נעימה**

**שלי אסא, יו"ר ועד מקומי בארותיים**

**וכל וועד המושב: אלון ברייר, נוני ויצמן, לירן עבו, עדי מרטינז, מנחם קליין, נועם ספיר יניב קיסלר ורונן רוט**

**ינואר 2020 ישיבה ראשונה**

גזם – עודכן כי מתנהל מו"מ עם קבלן הגזם החדש. המחיר המבוקש הוא 90 אש"ח לעומת 140 עם הקבלן הקודם.

גינון- יש פער בין ההסכם עם הקבלן לבין מה שכרגע מתקיים בשטח. הוחלט לקיים פגישה עם הקבלן, ובמידה ולא יהיה שיפור לצאת למכרז

תוכנית עבודה מול הקבלן תעבור למנהל יישוב

ניקיון מבנים – בחינת שינוי מקבלן לשכיר על מנת להוזיל עלויות

דו"ח לגבי פרויקטים –

בית העם- הוגשו כל המסמכים שנדרשו, אנחנו לקראת סיום

מרכז הכפר – התקיימה ישיבה עם גלית (נועם ושלי), הוצג הפרויקט. הועד ביקש הלוואה מהמועצה. נקבעה פגישה עם גזבר המועצה

אושר פרויקט מצלמות אבטחה ביישוב – הודעה תוצא לתושבים.

ממתינים לתכנון ראשוני בנושא שביל אופניים והסדרת צמתים במושב .

תחנות הסעה 8 ו-9 – יותקנו עד ספטמבר 2020.

הוצג מנהל היישוב הנבחר – הדי בן עמר – יחל תקופת ניסיון של 3 חודשים

**פברואר 2020- מפגש עם הנהלת המועצה**

התקיים בארכיון עקב שיפוץ בית העם.

בין היתר, הנושאים שהועלו מטעם הועד: בקשה להלוואה ליצירת מרכז יישוב

סלילת כביש מחבר בין מתחם הגנים לרחוב הפלג צפון

שינוי שעת ההסעות לביה"ס רופין

סיום עבודות הפיתוח סביב אולם הספורט

**מרץ 2020**

הקורונה פרצה לחיינו ובחודש מרץ התקיימו בעיקר ישיבות צוות צח"י

זו הזדמנות נפלאה להודות למלכה קליין ואלון ברייר שניצחו על הפורום ואכן, הקהילה התגלתה במלוא הדרתה בשעות הקשות הללו.

**אפריל 2020- ישיבת ועד**

על הפרק בקשת המועצה להקפאת 25% מתקציב הועד עקב משבר הקורונה

הוחלט להקפיא 200 אש"ח לפי הפירוט:

תרבות- 20

נוער – 20

גזם – 100

גינון – 30

מים – 40

הובעה מחאה לגבי הנושא שאין קשר להקפאה לגבייה בבארותיים. תקציב היישוב לא צריך להיפגע בגלל גרעון בארנונת עסקים. כל הקפאה הינה בגדר פגיעה בתושבים.

**מאי 2020**

הוצג תקנון שימוש במבני הציבור לאירועים פרטיים . נוהל דיון ונערכו תיקונים.

בעניין פניית הגן המושבי לקבל שטח ציבורי לפעילות (בחורשה ליד מגרש הכדורסל) ולהקים בו סככה לשימושם. הוחלט לא לאפשר לשום גורם פרטי לתחום ו/או להקים מתקנים בשטח ציבורי .

בעניין פרויקט בני המצווה להקים פינת מדורה לשימוש התושבים, ולאור הסכמת עולש לעשות זאת בשטחם, הוחלט לתת קדימות לפרויקט בשטח עולש.

נדונה אפשרות קידום סוללת עפר וגינון חדש בכניסה למושב . הצעות מחיר תיבדקנה .

נדון נושא הגינון – הועלתה הצעה להעסיק גנן שכיר תוך רכישת ציוד בשיתוף עם מושב עולש

הוחלט להביא נתונים לישיבה הבאה כולל מה משלמים ביישובים אחרים בעמק.

**יוני 2020**

יוקפאו 10% ולא 25% מהתקציב עקב דרישת המועצה.

המשך הדיון בנושא הגינון. הוצגה טבלת אקסל המשווה את שתי האופציות : קבלן מול שכיר.

הובעו חששות מהעסקת שכיר. ניתן אור ירוק לשלי לאיתור מועמד שכיר לבחינת המקצועיות והשכר.

נדונה הצעה לקירוי מגרש הכדורסל בקירוי סולרי. הוחלט על קבלת הצעות נוספות.

**יולי 2020**

תוכנית מתאר כוללנית לעמק חפר

הועד התבקש להביע עמדתו לתוכנית

הוחלט להביע עמדה כדלהלן:

לפעול להגדלת שטחים ציבוריים

פתרון יסודי לבעיית הניקוז ע"י גורם מקצועי

סלילת כביש עוקף יישוב (בין הגנים לרח' הפלג צפון) – הפחתת עומסי תנועה ממרכז היישוב

נדונה האפשרות שוועד האגודה עומד לבקש שטחי מסחר במרכז הישוב . כל חברי הועד הביעו נכונות להתנגד ליוזמה זו.

**אוגוסט 2020**

פינוי גושי – יש לחדד לתושבים את נושא הפינוי פסולת ביתית בלבד

שלי תיזום פגישה עם ארמין מהנדס המועצה להבהרת התנגדות הועד לכל יזמות עסקית בשטחים ציבוריים של היישוב .

אושר להתחיל תקופת ניסיון עם גנן שכיר

**ספטמבר 2020**

דווח שהגנן השכיר יחל לעבוד ב15.9

הדי, ניסים פילוס ושלי יפגשו ויבנו תוכנית עבודה לגנן.

הועלתה הצעת תושבים לסגור את רחוב האפיק בשעות אחה"צ לאורך גן המשחקים בשער חשמלי .

הוחלט לפנות לוועדת תנועה לקבלת היתר

**אוקטובר 2020**

מאשרים מעבר הבית החם של עולש בארותיים, למבנה המרפאה הישן. המבנה ישמש לפעילויות שונות של התרבות וצרכי היישובים בנוסף.

מתחילים בהכנת המושב לחורף – גיזום עצים, ניקוי ניקוזים. האגודה משתתפת בעלות העבודות 50%.

**נובמבר 2020**

בעקבות פרסום נוהל של המועצה לגבי מעבר לניהול עצמי של התקציב בחשבון בנק של הועד, נוהל דיון בנושא. הוחלט להוציא מכתב למועצה המתנגד למהלך בעיקר משום שהעומס והאחריות בניהול משימה כזו אינו מתאים למתנדבים .

הוחלט על תיקון מדרכות גורף ברחבי המושב לפי סדר עדיפות ומגבלות תקציב (אכן תוקנו מדרכות לאורך ולרוחב כל המושב בעלות של 60 אש"ח)

**דצמבר 2020**

צוות הארכיון שעשה עבודה נהדרת שנים רבות, חווה פלדמן, אפרת שפי ודבורה כהן, מבקשים להעביר את הלפיד לצוות חדש. הועד מודה להם מאד על עבודתם המופלאה.

הוצגו ראשי פרקים לתקציב 2021

נערך דיון לגבי הסעיפים השונים

תקציב הועד יועלה לאישור סופי בישיבה הבאה.

יעדים לשנת 2021-

סלילת כביש המחבר בין הגנים לרחוב הפלג

המשך טיפוח הגינון

**ינואר 2021**

נדונה בקשת הנוער למועדון נוער שאינו חלק מתנועת הנוער. נציגי הנוער הציגו את הבקשה לפני הועד.

הועד רואה בחיוב את הבקשה. אלון ברייר הציע לסייר למציאת מקלט שמיש לנושא זה.

תיבדק גם האפשרות של שימוש במבנה בעולש ליד תחנת הדלק.

אושר תקציב 2021

הועד עובר תחת מחאה לניהול עצמי החל מינואר 2021.

הועלתה בקשה מועדת נוער להחליף מבנים עם הבית החם. הועד אישר את הבקשה . עלויות המעבר כולל רכישת מבנים יבילים לנוער תהא מתקציב הנוער.

צביעת מבנה הנוער לשימוש הבית החם והספרייה תהא מתקציב שוטף.

בגינון- נערך פיילוט (ניסיון) של מדשאה ושתילים לשיפור הגינון והנראות. הניסיון נערך ברח' היובלים. לאחר שנבחן הצלחת הפיילוט הרעיון לשכפל את המודל ברחבי המושב.

ועדת נוער בהשתתפות התנועה והועד מתחילה בפרויקט חוה קהילתית.

**פברואר 2021**

נמסר כי לאחר פגישה עם גלית שאול ומהנדס המועצה, המועצה תומכת בקידום הכביש בין הגנים לרחוב הפלג, ותפעל לקידום הפרויקט במימון משותף של משרד החינוך ומשרד התחבורה. העבודות יהיו בזמן העבודות על הכניסה החדשה ליישוב דרך כיכר הגנים.

עיקור חתולים – הועד לא רואה בעיית חתולים בשטחים הציבוריים. הוחלט שלא לקחת חלק היזמת העיקור של המועצה, אשר בעיקרה השתתפות של היישוב במימון כל עיקור בשיעור של 50%.

הצפות במושב

הועלו שני מוקדים בהם המים מציפים את הכביש (ברחוב הנחלים).

הוחלט לפעול נקודתי אל מול התושבים .

הצעה להשקעה נוספת בגן משחקים בנחלים – נדחתה. כרגע לא יושקעו כספים במתקנים נוספים.

פינת היובלים נחלים- הוחלט לפעול לקידום גדר חדשה (הצעת מחיר בסך 15 אש"ח אושרה) וכן קידום פרויקט גינון ונוי בצומת ראשית זו בהתאם לתקציב הגינון .

**מרץ 2021**

מנהל היישוב המופלא שלנו, הדי עבר ניתוח ולא יחזור אלינו לאחר הבראתו.

אני רוצה לנצל הזדמנות זו להודות לו על שנה של עבודה משותפת ומוצלחת וכן בריאות איתנה והצלחה בהמשך דרכו. מכל מושב בארותיים מכל הלב.

הסדרת הצמתים יובלים נחלים – נחלים הפלג

הוצגה הצעת מחיר של מהנדס אריה פלנר לגבי תכנון מפורט ע"ס 14,000 ₪

הוחלט לאשר ולפעול לקידום הפרויקט תוך הפשרת תקציב התשתיות של המושב.

התקיים דיון בנושא המשך תחזוקת הגנים באפיק הפלג והיובלים, לאור קיומו של הגן החדש.

הוחלט לברר מחיר הזזת ועקירת המתקנים. כמו כן לקיים סקר ברחוב היובלים לגבי שימוש בגן שם.

**אפריל 2021**

פרויקט הצמתים

התכנון המפורט אושר לביצוע

עלות הפרויקט 250 אש"ח . בתב"ר תשתיות והיטל סלילה כ 310 אש"ח .

התקיים דיון בנושא תב"ר תלת – 120 אש"ח

הועלו הצעות כגון: שדרוג גן הכושר, סקייט פארק , שדרוג גן היובלים. חברי הועד ישקלו הצעות נוספות לישיבה הבאה.

מנהל היישוב, גיא מסיים את תפקידו . הוחלט לפצל את התפקיד, למצוא מזכירה ליישוב ועוד איש תחזוקה לעבודות השונות.

הועלה נושא צומת הכניסה ליישוב והבעיות שם: התאספות פועלים בשעות הבוקר, פניות פרסה מסוכנות. רונן לקח על עצמו לטפל מול המועצה והגורמים השונים.

סוכם אירוע יום העצמאות באור הקורונה. חולקו כ 1000 צמידי כניסה למתחם מה שמלמד על הענות יפה.

**מאי 2021**

אישור תוכניות הבנייה של מרכול חדש ביישוב.

הועד בחן את התוכניות ואת הנושאים השונים העלולים להוות מטרד לתושבי האזור.

הועד סבור כי ניתן לפתור את הבעיות השונות בצורה מיטבית הן בבנייה והן התפעול. הועד רואה בפרויקט (של האגודה) שירות לקהילה ושדרוג תשתיות היישוב.

הוחלט לאשר את התוכנית

בד בבד הועד יפעל אל מול האגודה בדבר עקרונות תפעול המרכול ובנייתו ללא פגיעה בתושבים ו/או בתשתיות קיימות .

**יוני 2020**

פרויקט הצמתים

הועלתה השאלה האם לאור ביטול הכניסה למושב בקרוב , סלילת כביש עוקף מושב, ושינוי פני התנועה בכל המושב עקב כך, האם תקציב התשתיות לא ראוי שיהיה על פרויקט אחר?

הוחלט להביא רעיונות לשיבה הבאה

לגבי תב"ר תלת הוצע: סלילת שבילים מחברים את מגרש הכדורסל למרכז הכפר, גינון ופינות ישיבה בחורשה.

מקלטים ביישוב – הוחלט לפנות לפיקוד העורף לתאם ביקור וקביעת סטאטוס .

אירועי תרבות באמפי- הועלתה הצעה להגביל את האירועים המפריעים לבתים הסמוכים .

הוחלט באמפי יתקיימו האירועים הבאים בכל שנה : ל"ג בעומר- לילה לבן, אפטר פארטי עצמאות , ועוד 3 ארועים נוספים בלבד בהתאם לצורך.

אושרה החלפה של כל צנרת הגינון בגן משחקים הפלג.

מדרגות בית העם תוקנו משני הצדדים .

**אוגוסט 21**

בגינון- פרויקט שיפור נראות הצומת נחלים יובלים החל והסתיים . יחד עימו שוכפל המודל של רח' היובלים ובתוכנית שכפולים נוספים בהתחשב בתקציב .

שמועות בנושא פרויקטים של האגודה בשטחים החקלאיים .

הוחלט להמתין 10 ימים והיה ולא תצא הודעה על ביטול הפרויקטים, לפעול להוצאת מכתב מטעם הועד המקומי המבקש שיתוף הועד המקומי והציבור בכללותו.

הוחלט להוציא מכתב לוועדת התכנון של התוכנית הכוללנית של המועצה כי הועד מתנגד למיזם של תחנה למיון ביצים במושב.

תב"ר תשתיות- לאחר בחינת מספר רעיונות הוחלט כי הראשון בסדר עדיפות מבחינת תשתיות במושב הינו: קירוי תעלות ושביל אופניים פנימי ביישוב.

לאור גודל הפרויקט הוחלט להשתמש גם בתב"ר התלת לשם כך.

הפרויקט נמדד בעלות גבוהה ולכן הוחלט להתחיל לבצע חלק ממנו וכל פעם להמשיך עד להשלמתו, בתקווה כי האגודה החקלאית במושב תירתם גם היא לפרויקט ומימונו.

**ספטמבר 21**

יו"ר האגודה החקלאית של היישוב, דוד שבח, מציג בפני הועד את הפרויקטים של האגודה ועונה לשאלות חברי הועד.

מתחם קדם – המתחם מוזנח מאד ויש להוציא מכתב למועצה בנושא.

הוחלט לגדר את אזור הסילו המועד לפורענות בהשלכת פסולת.

הושלם פרויקט סימון וצביעה מחדש של באמפרים, מעברי חצייה, קו צהוב וקו הפרדה לבן בכל רחבי המושב.

**אוקטובר 21**

הועד נפרד מאבי רביב בפרידה חגיגית אך עצובה .

הועד גיבש נקודות חשובות למסירה לוועד האגודה בנוגע לתפעול הצרכנייה החדשה אשר בשלבי בנייה.

נקודות שמטרתן למנוע מטרדים, ולשמור על הסדר לאיכות חייהם של התושבים בכלל, והגרים בסמוך בפרט.

הועד מוצא לנכון לבקש לעיין בהסכם עם המפעיל בטרם החתימה.

נערך דיון בנושא ריסוסי עשבייה בשטחים הציבוריים, וקירוי תעלות הניקוז.

**נובמבר 21**

תושבי רחוב היובלים מציגים בעיות בטיחות ואחרות ברחוב יובלים דרום.

הוחלט כי ועדת הזהירות בדרכים של הוועד תיפגש איתם לדון בבעיות שלהם.

נדון נושא פרסום הפרוטוקולים והרגישות שבכך מטעמי צנעת הפרט או דיונים בהם מוזכרים שמות תושבים. הוחלט לפרסם סיכום של הנושאים באופן תמציתי ומרוכז.

**דצמבר 21**

לבקשת מס' תושבים נידון נושא חוט עירוב הועד החליט לא לאשר.

ועדת בטיחות בדרכים הציגה את הנושאים שהועלו בפגישה עם רח' היובלים.

הוחלט כי הועדה תגיש לוועד תוכנית סדורה עם הצעות מחיר לישיבת התקציב.

נדונו הפרויקטים שהוצגו לוועד ע"י האגודה, הועלתה החשיבות לגבש עמדה בנושא.

הועד רואה חשיבות רבה לשיתוף הציבור בכל פרויקט מן הסוג הזה

הוחלט להתנות את עמדת הועד בנושא בשיתוף ציבור מקדים.

**ינואר 22**

**ישיבת תקציב**

תקציב 2022 הינו כ- 1,200,000

מצורף תקציב מאושר לשנת 2022

|  |  |
| --- | --- |
| **סעיף תקציבי**  | **סכום מאושר**  |
| מנהלה  | 70,000 |
| הלוואות (בריכה/בית הפיס) | 129,500 |
| תברואה (גזם, גושי) | 180,000 |
| תחזוקת מבני ציבור  | 36,000 |
| תאורת רחוב  | 90,000 |
| גינון (גנן+פיתוח הגינון) | 140,000 |
| מים לגינון  | 70,000 |
| ביטוח  | 27,500 |
| תחזוקת גני שעשועים  | 20,000 |
| גן משחקים חדש תשלום לשנה  | 111,600 |
| תשתיות תיקוני מדרכות  | 15,000 |
| תשתיות (ניקוזים ושונות ) | 24,000 |
| תרבות  | 70,000 |
| חיילים ובוגרי יב | 5,000 |
| בית הכנסת  | 5,500 |
| סיפרייה  | 11,000 |
| נוער  | 100,000 |
| ותיקים  | 6,000 |
| בית החם  | 5,000 |
| אתר המושב  | 5,000 |
| תקורה למועצה עבור גביית ארנונה  | 17,000 |
| תשלום לשלוחת חפר  | 18,420 |
| בלתי צפוי  | 44,000 |

**סה"כ 1,200,000**